stanford-oval/wikipedia huggingface dataset:
מצעד אלבומי הדאנס/אלקטרוני
הערות שוליים

↑  Billboard Bows New Electronic Chart, Billboard (באנגלית)
1 2 3 4 5  Top Dance/Electronic Albums Chart, Billboard
↑  Lady Gaga, Billboard
↑  "Lady Gaga's 'ARTPOP' Debuts Atop Dance/Electronic Albums". Billboard. נבדק ב-2014-06-30.
↑  Murray, Gordon. "Calvin Harris & Rihanna Rule Hot Dance/Electronic Songs With 'This Is What You Came For'". Billboard. נבדק ב-2016-07-31.
↑  "Armin van Buuren Sets Record On Dance/Electronic Albums Chart". Billboard. נבדק ב-2014-06-30.
↑  "DJ Snake and Lil Jon Slither Up to No. 1 with 'Turn Down' on Hot Dance/Electronic Songs". Billboard. 2013-01-26. נבדק ב-2014-06-30.
1 2 3  "EDM Music & Dance Albums Chart". Billboard. נבדק ב-2020-01-14.
ליידי גאגא, שאלבומה The Fame, נחשב לאלבום המצליח בתולדות המצעד.
מדונה, שאלבומה Confessions on a Dance Floor, היה לאלבום הראשון של אישה שהצליח לשהות במשך 13 שבועות בצמרת המצעד.
נומרולוגיה

מסה של הסופר האיטלקי פייטרו בונגו על הנומרולוגיה, 1591
נומרולוגיה היא שיטה פסאודו-מדעית המייחסת למספרים משמעות מיסטית. היא טוענת שמאחורי כל מספר יש "אנרגיה" מסוימת שאותה הוא מייצג. לטענות הנומרולוגיה אין תימוכין מדעיים. משתמשים בנומרולוגיה לצורך חקר התכונות האישיות של אדם מסוים ואפיונו, בעיקר דרך תאריך הלידה שלו ושמו על ידי חיבור מספרים עד לקבלת המספר החד ספרתי. סופרים בנפרד את יום הלידה, חודש הלידה, סה"כ תאריך הלידה, שנה, יום+חודש לידה וכו'. האותיות בשם מקבלות ערך מ-1 עד 22.
אין להתבלבל בין נומרולוגיה לתורת המספרים המתמטית. האחרונה היא תורה מתמטית העוסקת בתכונות של המספרים הטבעיים ולא מייחסת להם שום משמעות מיסטית, אם כי חלק קטן מהמתמטיקאים ביוון העתיקה ובפרט הפיתגוראים האמינו גם במשמעות מיסטית של המספרים.
עקרונות הנומרולוגיה

ספרותיהם של מספרים שלמים הגדולים מ-9 מתחברים עד לקבלת מספר בין 1 ל-9. כמו תורות מיסטיות אחרות, גם הנומרולוגיה נסמכת על מספר מקורות, רובם נסמכים על מסורות שונות. כשם שהאסטרולוגיה מייחסת משמעות מסוימת (אחת ולא אחרת) למיקום יחסי מסוים של גרמי שמיים, כך אף הנומרולוגיה מייחסת משמעות מסוימת (אחת ולא אחרת) לכל מספר מבין המספרים 1 עד 9. מפרשים שונים מתייחסים להיבטים שונים של אותה משמעות, וניתן למצוא הבדלים מסוימים בין הגישות.
קלט מקובל לחישובי נומרולוגיה

תאריכים (כגון תאריכי לידה)
שמות (בצירוף גימטריה)
שם האם ושם האב (בצירוף גימטריה)
תאריכים נומרולוגיה קבלית
ראו גם

גימטריה
צופן 19
נוסחה (לוגיקה)

בהינתן שפה  {\mathcal {L}}, נוסחה בשפה היא הפעלת אחד מבין סימני היחס על שמות העצם של השפה, כאשר כל שם עצם הוא שם משתנה או שם קבוע, או צרוף של נוסחאות על ידי קשרים לוגיים.
נוסחה בתחשיב היחסים זקוקה לסמנטיקה על מנת להיקבע כנכונה או לא.
מבנה M המוגדר מעל מילון T (אוסף סימני היחסים, קבועים, פונקציות) מוגדר להיות בעל תחום לא ריק והגדרת הקבועים, יחסים ופונקציות המוגדרות במילון. הנוסחא לרוב מוגדרת מעל המילון ומשמעותה נקבעת על פי המבנה.
הגדרה רשמית

תהי  {\mathcal {L}} שפה.
אם  \phi  נוסחה אטומית אז  \phi  היא גם נוסחה (המונח "נוסחה" מכיל בתוכו את המונח "נוסחה אטומית" כמקרה פרטי).
אם  \phi  נוסחה (לאו דווקא אטומית) אזי  \neg \phi  היא נוסחה. נשים לב שהחל משלב זה כבר מדובר על נוסחאות שאינן אטומיות.
אם  \phi  ו- \psi  נוסחאות כלשהן, אז לכל קשר לוגי  * (שאינו שלילה) הרי ש- \phi *\psi  היא נוסחה.
אם  \phi  היא נוסחה ו- x הוא משתנה,  \forall _{x}\phi  ו- \exists _{x}\phi  הן נוסחאות.
נומרטור (תקציב)

נומרטור הוא כלי ישראלי חישובי למעקב אחר הוצאות עתידיות של ממשלת ישראל.
מטרת הכלי

הנומרטור מאפשר מעקב אחר כלל ההתחייבויות התקציביות של הממשלה הישראלית באופן רב שנתי.
הנומרטור כולל מעקב אחר הוצאות מתוכננות והכנסות חזויות ואחר התאמתן לתקרות ההוצאה והגרעון ב-3 השנים שלאחר שנת התקציב השוטפת. תחזיות והערכות אלו תעודכנה לפחות פעם בשנה. הכלי מאפשר קבלת החלטות בעלות משמעות תקציבית בהתאם להתחייבויות עתידיות תוך התחשבות במקורות התקציביים.
הנומרטור מנוהל על ידי אגף התקציבים במשרד האוצר הישראלי. זו תוכנת מחשב שאליה מוזנים כל החלטות הממשלה שיש להן עלות תקציבית. המערכת מחשבת את העלות התקציבית לשנים הקרובות. המערכת מתחשבת בגורמים נוספים כגון: גידול בכמות הילדים, הקשישים, המכוניות ועוד. הנומרטור אמור לשמש את הממשלה להתנהלותה השוטפת. הוא יציג את גודל ההכנסות ממסים הצפויות, גודל הגירעון הצפוי.
היסטוריה

הנומרטור הוא כלי שפיתח אגף התקציבים במשרד האוצר הישראלי והוא נכנס לשימוש החל משנת התקציב של 2016.
הצורך בכלי נוצר כתוצאה ממעבר לתקציב דו-שנתי, שבעקבותיו החלה הממשלה לקבל החלטות שמשפיעות על השנתיים הבאות.
השפעות

הנומרטור מאפשר לממשלה לדעת האם קיים כיסוי תקציבי להחלטות שיתקבלו. הכלי מגביר את השקיפות בקבלת החלטות שכן המידע שמופיע בו חשוף הן לפוליטיקאים והן לציבור. הכלי אמור להקטין לחצים תקציביים שכן, הוא מציג מה המחיר של כל החלטה תקציבית.
לאחר הפעלתו של הנומרטור נעשה שימוש באמצעים לצמצם את השפעתו:
הגדרת הוראות שעה
התחייבויות של הממשלה לקיצוצים עתידיים
שימוש בהוצאות חוץ תקציביות כדוגמת הכנסה ממכירת קרקעות
הנפקות של אג"ח על ידי חברות ממשלתיות כשהמדינה מתחייבת להחזר הקרן והריבית
הערות שוליים

↑  בנק ישראל - הודעות לעיתונות - ההתפתחויות התקציביות בשנתיים האחרונות והתוואי הצפוי לשנים הקרובות, באתר www.boi.org.il
מרדכי חיים

מרדכי (מוטי) חיים (נולד ב-1954) הוא כדורגלן עבר ישראלי ששיחק במכבי יפו ובמכבי לוס אנג'לס.
נולד בישראל, לאם שעלתה מבולגריה והייתה תופרת. בשנת 1980 היגר חיים לארצות הברית, ונישא לאמריקאית-יהודייה בשם דונה.
חיים היה חבר בלהקת "רוקינהיים" עם אשתו דונה. מאוחר יותר נכנס הזוג לתחום הנדל"ן בלוס אנג'לס.
הוא אביהן של אסתי חיים, דניאל חיים, ואלנה חיים, שלוש האחיות שהקימו את להקת הפופ רוק האמריקאית המשפחתית "חיים" (HAIM).
הישגים ככדורגלן

סגנות: 1976/1977
הערות שוליים

↑  LAMONT, TOM (22 בספטמבר 2013). "Haim: 'Dad would be like, Let's go and jam in the living room'". The Guardian. {{cite web}}:  (עזרה)
↑  https://www.wmagazine.com/story/haim-fashion-dior-guggenheim-gala
↑  "HAIM - The Under the Radar Cover Story". www.undertheradarmag.com.
↑  Chelin, Pamela (9 בדצמבר 2013). "Meet Donna Haim, the Mother of Haim!". {{cite web}}:  (עזרה)
↑  PAUL, LESTER (14 בפברואר 2013). "Haim - the three sisters who are this year's pop sensation" – via The Jewish Chronicle. {{cite web}}:  (עזרה)
↑  https://www.thejc.com/news/world/jewish-singers-haim-tipped-as-sound-of-2013-1.40252
נייס (אירלנד)

| --- | --- |
סמל נייססמל נייס
מראה בנייס
מראה בנייס
 מדינה:  אירלנד אירלנד
 פרובינציה:  לנסטר לנסטר
 מחוז:  קילדייר
 נפה:  צפון קילדייר
 גובה:  114 מטרים
 אוכלוסייה:  ‏
  ‑ בעיר:  21,393 (2016)
 קואורדינטות:  53°13′4.12″N 6°39′49.43″W﻿ / ﻿53.2178111°N 6.6637306°W﻿ / 53.2178111; -6.6637306
 אזור זמן:  UTC
 www.naas.ie
  מפת מיקום  מפה מפורטת   (למפת אירלנד מוגדלת) דבלין סוורדס קורק לימריק ליפורד גולוויי אניס נאבן צפון אירלנד  הים האירי  ב. הים הקלטי איי אראן  האוקיינוס האטלנטי נייס(למפת אירלנד רגילה) דבלין סוורדס קורק לימריק ליפורד גולוויי אניס נאבן צפון אירלנד  הים האירי  ב. הים הקלטי איי אראן  האוקיינוס האטלנטי נייס  he tabBackground:;tabBorder:#aaa;defaultTab:0;
נייס (באירית: Nás na Ríogh, באנגלית: Naas) היא בירת מחוז קילדייר שבמזרח אירלנד. העיר שוכנת כ-50 קילומטרים דרומית-מערבית לדבלין, משמשת כפרוור שלה, ורבים מתושבי נאס עובדים בה. תפקידה המסורתי היה של עיר שוק בסביבה כפרית וחקלאית. כיום היא ממוקמת באחד האזורים האורבניים הגדל במהירות הרבה ביותר בפריפריה של דבלין רבתי. זהו הצומת החשוב של כלכלת צפון קילדייר, אזור הידוע בתעשיית מרוץ הסוסים והוא גם הבסיס עבור חברות רב לאומיות כגון אינטל ו- HP.
שמה של העיר באירית Nás na Ríogh, משמעותו "מפגש המלכים". שם זה ניתן לעיר כיוון שהייתה בעברה מקום בו אירחו מלכי שושלת נורמאן את אורחיהם. לאחר פלישת הנורמאנים לאירלנד ב-1169-1171, נערכו חלק מישיבות הפרלמנט האירי בעיר.
ערים תאומות

לנאס חמש ערים תאומות:
צרפת איילאר, מורביאן, צרפת
איטליה קסלאטיקו, לאציו, איטליה
גרמניה דילינגן אן דר דונאו, בוואריה, גרמניה
ארצות הברית אומהה, נברסקה, ארצות הברית
הממלכה המאוחדת סנט דייווידס, ויילס, הממלכה המאוחדת
הערות שוליים

↑  URBACH Driving change for better cities, Naas
| --- | --- |
בקרת זהויות :  NLI: 987007567651605171  LCCN: n91089066  MusicBrainz: bf725560-adc1-4bfd-a389-cf7ed1f4c3e7  VIAF: 135007833   WorldCat (עם VIAF): 135007833 
ערך זה הוא קצרמרבנושא גאוגרפיה של אירלנד ובנושא יישובים. אתם מוזמנים לתרום לוויקיפדיה ו.
מרכז תאילנד

| --- | --- |

בנגקוק
 מדינה:  תאילנד תאילנד
 שטח:  91,798.64 קמ"ר
 אוכלוסייה:  ‏
  ‑ באזור גאוגרפי:  20,183,134 (2015)
  ‑ צפיפות:  220 נפש לקמ"ר (2015)
 קואורדינטות:  15°N 100°E﻿ / ﻿15°N 100°E﻿ / 15; 100 
  מפת מיקום  מפה מפורטת    he tabBackground:;tabBorder:#aaa;defaultTab:0;
אזור מרכז תאילנד (בתאית: ภาคกลางของประเทศไทย), המכונה גם סיאם, הוא אחד מהאזורים הגאוגרפיים של מדינת תאילנד המשתרע לאורך המישור הרחב שבו עובר נהר הצ'או פראיה. רכס הרי פטצ'בון מפריד בין אזור זה לאזור צפון-מזרח תאילנד (איסאן). רכס הרי הטנאסרים מפריד בין אזור זה לבין מיאנמר שנמצאת מערבית לו. רכס הרי פי פאן נאם תוחם אזור זה מצפון.
בין המאה ה-14 למאה ה-18 היווה אזור מרכז תאילנד את לב ליבה של ממלכת אַיוּתַּאיָה (המכונה לעיתים רבות רק "סיאם"), והוא עד היום מהווה את האזור הדומיננטי ביותר של תאילנד, בו נמצאת הבירה בנגקוק, וזהו האזור המאוכלס ביותר במדינה.
אזור מרכז תאילנד מורכב מ-25 מחוזות, ואזור המטרופולין של בנגקוק.
מפלגת העם הדנית

| --- | --- |

 מדינה:  דנמרק 
 מנהיגים:  Morten Messerschmidt 
 תקופת הפעילות:  6 באוקטובר 1995 – הווה (29 שנים) 
 אידאולוגיות:  Danish nationalism, פופוליזם ימני, אירוסקפטיות, שמרנות סוציאלית, שמרנות לאומית, anti-Islam 
 מטה:  ארמון כריסטיאנסבורג 
 מיקום במפה הפוליטית:  ימין
 ארגונים בינלאומיים:  European Alliance of People and Nations 
 צבעים רשמיים:  כחול, צהוב 
 נציגויות בפרלמנטים
 חברי פרלמנט:  7 (פולקטינג), 1 (הפרלמנט האירופי) 
 www.danskfolkeparti.dk
 
פיה קיירסגארד, המייסדת ומנהיגת ה-DF עד 2012, בצילום מ-2009
כריסטיאן טולסן דאהל, המנהיג הנוכחי של ה-DF
מפלגת העם הדנית (בדנית: Dansk Folkeparti, או DF, נוסדה ב-6 באוקטובר 1995) היא מפלגה שמרנית, אירוסקפטית, הפועלת בדנמרק. ב-2015 הגיעה המפלגה לשיא כוחה כשהפכה למפלגה הדנית הגדולה ביותר בפרלמנט האירופי והמפלגה השנייה בגודלה בפרלמנט הדני, אך לאחר מכן הלכה והדרדרה ונכון ל-2023 הפכה למפלגת מיעוט קטנה.
היסטוריה > הקמת המפלגה

"מפלגת העם הדנית" הוקמה ב-1995 על ידי פיה קיירסגארד (Pia Kjærsgaard, מבוטא פיה קרשגור, ראו כאן, באתר פורבו). קיירסגארד הייתה באותה עת ומזה למעלה מעשור שנים חברת הפרלמנט הדני מטעם "מפלגת הקדמה" (Fremskridtspartiet), או בכינויה המקובל יותר "המפלגה נגד מס הכנסה". אל קיירסגארד הצטרפו פורשים נוספים מאותה מפלגה נגד מס הכנסה, ביניהם גם מי שהחל מ-2011 יהיה יורשה בהנהגת המפלגה החדשה, כריסטיאן טולסן דאהל. הדגל העיקרי של "המפלגה נגד מס הכנסה", המפלגה האם, היה הדגל הכלכלי, נגד ממשלה גדולה, לרבות ובעיקר נגד מס הכנסה. הפורשים לא התנגדו לרצון הזה להקטין את הממשלה, אבל הם סברו שיש להרים גבוה יותר את הדגל האחר של אותה מפלגה - התנגדות להגירה המוסלמית לדנמרק ובמקביל לכך גם לרכך מעט את ההתנגדות המוחלטת למס הכנסה ולהיות מעשיים יותר ונכונים יותר לפשרות, במגעים עם המפלגות האחרות בפרלמנט.
על רקע זה הוקמה אם כן "מפלגת העם הדנית", ובעוד המפלגה האם, נגד מס הכנסה, הולכת וקטנה, הלכה המפלגה החדשה, המעשית יותר של קיירסגארד, וגדלה. בבחירות ב-1994, הבחירות האחרונות לפרלמנט הדני לפני הפיצול, זכתה המפלגה נגד מס הכנסה בכ-6% מהקולות, ממש כמו בבחירות שקדמו להן. בבחירות הבאות, ב-1998, בעקבות הפיצול היא ירדה לכ-2% מהקולות, בעוד מפלגת העם הדנית, בהופעתה הראשונה בבחירות לפרלמנט זוכה בכ-7% מהקולות, כלומר, כל הקולות שאבדו למפלגה האם, ויותר, עברו למפלגה החדשה. בהישגה זה ה-DF חזרה על ההישג שלה שנה קודם לכן, בבחירות המקומיות, והחזרה הזו על ההישג גם ב-1998 הראתה כי המפלגה החדשה איננה בגדר קוריוז או מאורע חד פעמי.
בתוך שש שנים, עד 2001 נעלמה המפלגה נגד מס הכנסה, לחלוטין (זכתה באותן בחירות בכ-0.6% בלבד), בעוד מפלגת העם הדנית זוכה בכ-12% מהקולות, מכפילה את כוחה לעומת 1998 - 1997, כמו גם לעומת האחוזים שנהגה לקבל בשעתו המפלגה האם.
היסטוריה > עשור שני

עם זאת, משהגיעה המפלגה לכוחה זה, נעצרה התקדמותה ובמשך למעלה מעשור שנים (2001 - 2011), הן בבחירות לפרלמנט הדני והן בבחירות לפרלמנט האירופי, היא קפאה על שמריה, זוכה בדרך כלל בכ-12% עד 15% מהקולות מידי מערכת בחירות ומגיעה פחות או יותר תמיד למקום השלישי בדנמרק, אחרי שתי המפלגות הגדולות.
היבט חשוב נוסף של אותו עשור (2001 - 2011) של יציבות, היה תמיכתה של המפלגה, מבחוץ, בממשלת ימין - מרכז, ששלטה בדנמרק במהלך כל אותו עשור. תמיכה זו הייתה דבר שלא יכול היה לעלות על הדעת מבחינת "מפלגת הקידמה", אבל מפלגת העם הדנית נקטה בו וקיבלה כתוצאה ממנו תמיכה מצד הקואליציה, בחוקים שונים שיזמה. החוק העיקרי שהתקבל בהקשר זה, כדרישתה של המפלגה, היה חוק ההגירה הדני של 2002, שנחשב בשעתו לאחד המחמירים ביותר ביבשת.
המפלגה הליברלית של דנמרק, מפלגת ימין - מרכז, הצליחה לשלוט בדנמרק, תודות לתמיכה זו, במשך כל אותו עשור, עם שני ראשי ממשלה בזה אחר זה. ב-2001 סייעה מפלגת העם הדנית לאנדרס פוג ראסמוסן להשלים מהפך בפוליטיקה הדנית, ולהקים בדנמרק, לראשונה מאז שנות העשרים, ממשלה שאיננה נשלטת על ידי השמאל. וב-2009, משהתפטר אנדרס ראסמוסן כדי להתמנות למזכ"ל נאט"ו, הייתה זו תמיכתה של מפלגת העם, שאיפשרה ליורשו, לארס לקה ראסמוסן (אין קרבה משפחתית), להקים ממשלת ימין - מרכז משלו, עד 2011.
בבחירות הכלליות שנערכו בדנמרק בספטמבר 2011 קיבלה המפלגה פחות או יותר את אותו אחוז קולות כבמהלך כל העשור הקודם, הפעם 12.3%, אולם גוש המרכז -ימין כולו איבד מעט מכוחו, לגוש השמאל - מרכז וכתוצאה מכך חזרה המפלגה הסוציאל-דמוקרטית (Socialdemokraterne), לשלטון, ומנהיגתה הלה ת'ורנינג שמידט מונתה לראשת הממשלה. מפלגת העם הדנית ירדה יחד עם כל גוש הימין - מרכז, לאופוזיציה והיא נמצאת בה גם נכון ל-2014, בלי שום קשר כמובן לתוצאות המפתיעות של בחירות מאי 2014, לפרלמנט האירופי.
היסטוריה > הזינוק השני (מאי 2014)

הקפיצה הגדולה השנייה בכוחה של המפלגה אירעה בעקבות פרישתה של המייסדת קיירסגארד בספטמבר 2012 ומינויו של יורשה כריסטיאן טולסן דאהל (Kristian Thulesen Dahl). כשנה וחצי אחרי חילופי גברי אלה, במאי 2014 התקיימה בדנמרק מערכת הבחירות לפרלמנט האירופי, מערכת הבחירות הראשונה שלאחר אותם חילופים. ההישג של מפלגת העם הדנית בבחירות אלה השתלב יפה עם הישגיהן של מפלגות יורוסקפטיות אחרות בכל רחבי היבשת ובראשן זה של מפלגת העצמאות הבריטית - UKIP, שהגיעה אף היא למקום הראשון במדינתה. מפלגת העם הדנית הגיעה למקום הראשון בדנמרק, עם כ-26.6% מהקולות ו-4 מתוך 13 המושבים המוקצים לדנמרק בפרלמנט זה. למקום השני הגיעה המפלגה הסוציאל-דמוקרטית הדנית, השלטת בדנמרק, עם כ-19.1% מהקולות בלבד ו-3 מושבים מתוך ה-13 הדנים, ואחריהן הגיעו שאר המפלגות. מפלגת העם הדני הכפילה בכך את כוחה לעומת כל הישגיה במערכות הבחירות הקודמות שהתנהלו בדנמרק מאז ראשית המאה העשרים ואחת, הן לפרלמנט הדני, הן לאירופי והן בבחירות הדניות המקומיות.
בפרלמנט האירופי השביעי (2009 - 2014) השתייכה "מפלגת העם הדנית" לקבוצה הימנית והיורוסקפטית יותר בפרלמנט זה - Europe of Freedom and Democracy, או EFD. החל מ-2014 היא עברה לקבוצת הימין - מרכז European Conservatives and Reformists, או ECR, המתונה יותר גם ביחסה לאיחוד האירופי, אף כי גם היא נחשבת ליורוסקפטית. להשוואה, מפלגת העצמאות הבריטית, הדומה מאוד אידאולוגית למפלגת העם, וגם היא הפכה ב-2014 למפלגה הגדולה ביותר בארצה, הייתה בקבוצת ה-EFD הימנית יותר ונשארה בה גם לאחר ניצחונה ב-2014.
היסטוריה > הזינוק השלישי (יוני 2015)

בבחירות הכלליות בדנמרק שנערכו ב-18 ביוני 2015 זכתה המפלגה להישג היסטורי נוסף כאשר קיבלה 21.1% מקולות הבוחרים ובכך הייתה למפלגה השנייה בגודלה בפרלמנט הדני והגדולה ביותר בגוש ה"כחול" (הימין-מרכז) שניצח את הבחירות באופן כללי. לאחר שנודע על הישגה רבים מתומכי המפלגה קראו לה לקחת על עצמה את מלאכת הרכבת הממשלה, אולם חילוקי דעות עם שאר מפלגות הגוש גרמו בסופו של דבר לכך שהוקמה ממשלת מיעוט בראשות לארס לקה ראסמוסן מנהיגה של המפלגה הדנית השמרנית השנייה בגודלה, "ונסטרה", כאשר כל שאר מפלגות הימין - מרכז תומכות בה מבחוץ.
תוצאות במערכות הבחירות > לפרלמנט

| שנה | # מספר בוחרים כולל |  % מסך הבוחרים | # מושבים | +/– |
| --- | --- | --- | --- | --- |
| 1998 | 252,429 | 7.4 (#5) | 13 מתוך 179 |  |
| 2001 | 413,987 | 12.0 (#3) | 22 מתוך 179 | + 9 |
| 2005 | 444,205 | 13.2 (#3) | 24 מתוך 179 | + 2 |
| 2007 | 479,532 | 13.8 (#3) | 25 מתוך 179 | + 1 |
| 2011 | 436,726 | 12.3 (#3) | 22 מתוך 179 | - 3 |
| 2015 | 742,095 | 21.1 (#2) | 37 מתוך 179 | +15 |
תוצאות במערכות הבחירות > לפרלמנט האירופי

| שנת בחירות | # סך הבוחרים |  % מסך הבוחרים | # מושבים | +/– |
| --- | --- | --- | --- | --- |
| 1999 | 114,865 | 5.8 (#8) | 1 מתוך 16 | 0 |
| 2004 | 128,789 | 6.8 (#6) | 1 מתוך 14 | 0 |
| 2009 | 357,942 | 15.3 (#4) | 2 מתוך 13 | + 1 |
| 2014 | 605,889 | 26.6 (#1) | 4 מתוך 13 | + 2 |
דעות

שני הדגלים העיקריים של מפלגת העם הדנית הם נגד ההגירה לדנמרק, ובהקשר זה בעיקר נגד ההגירה המוסלמית אליה ונגד הרב-תרבותיות, ובמקביל, נגד האיחוד האירופי. בנוגע להגירה, המפלגה עמדה מאחורי אחד מחוקי ההגירה הנוקשים ביותר שקיבלה מדינה אירופית כלשהי, כבר ב-2002 ומנהיגה דאהל צוטט כאומר, שאין בדנמרק מקום ולו למהגר מוסלמי אחד נוסף. בנוגע להתנגדות לאיחוד האירופי, מפלגת העם הדנית הייתה הגורם העיקרי שעמד מאחורי החלטתה של דנמרק במשאל עם בספטמבר 2000, ברוב של 53% - 47%, שלא לעבור למטבע האירו ולהישאר עם מטבע הכתר הדני, כנגד דעת המפלגות הגדולות משמאל ומימין כאחד, שתמכו בביטול הקרונה הדנית. בהקשר לשני העקרונות כאחד, המפלגה מתנגדת לצירופה של טורקיה המוסלמית לאיחוד האירופי.
בנושאים אחרים: בענייני פנים - המפלגה תומכת בהגדלת תקציבי הרווחה והביטחון הדנים, ונגד הקלת המיסוי על העשירים ביותר, בניגוד מוחלט לדעת "המפלגה נגד מס הכנסה", אשר בנוסף לביטולו המוחלט של מס הכנסה, דגלה למשל, בביטולו של צבא דנמרק והחלפתו בתקליט שיאמר לכל כוח פולש - "אנו נכנעים!". המפלגה גם מצדדת בהמשך קיום המלוכה החוקתית בדנמרק. היא תומכת בשוויון זכויות להומוסקסואלים, אך מתנגדת לנישואין שלהם בכנסייה (להבדיל מנישואין אזרחיים), ועוד.
בענייני חוץ - המפלגה מתנגדת לקיומו של סיוע כספי דני למדינות העולם השלישי. היא תומכת בטאיוואן כנגד הרפובליקה העממית של סין וקיירסגארד אף קיבלה בשל כך ב-2008 עיטור כבוד מיוחד מממשלת טאיוואן. המפלגה תמכה בסרביה והתנגדה להקמתה של מדינת קוסובו העצמאית, בניגוד לדעת מרבית מדינות המערב. ההתנגדות לקוסובו עצמאית קשורה מן הסתם גם להיבט האנטי מוסלמי של המפלגה ולא רק לדעות בענייני חוץ כשלעצמם. במרץ 2011 תמכה המפלגה בהשתתפותה של דנמרק בפעולות המערב בלוב, כנגד קדאפי, להצלת המורדים בו, שעמדו אז בפני תבוסה.
דעות > יחסה לישראל וליהודים

מפלגת העם הדנית מחזיקה בדעות פרו ישראליות מובהקות. ביוני 2002 למשל, הכריז ארגון עובדים גדול בדנמרק, על החרמת תוצרת ישראל. בתגובה החליטה המפלגה באופן סמלי, כי בוועידתה הקרובה יוגש למשתתפים אך ורק יין ישראלי. באותה ועידה, שנערכה באוקטובר 2002, אחד האורחים היה גם שגריר ישראל בדנמרק דאז, כרמי גילון, שהתקבל על ידי המשתתפים במחיאות כפיים סוערות. בספטמבר 2009, בנאום בוועידה השנתית של המפלגה, קראה מנהיגתה דאז קיירסגארד ל"פלסטינים שאינם מרוצים ממדיניותה הפרו ישראלית של דנמרק, לעזוב את המדינה... בעבר יכולנו לתמוך בשקט בישראלים הנלחמים באומץ לב כה רב בטרוריסטים הפלסטינים הרוצחים כל אדם, החל מילדי בתי ספר וכלה בתיירים וספורטאים". ובמאי 2014, מיד לאחר היוודע תוצאות הבחירות לפרלמנט האירופי בדנמרק אמר מנהל בית חב"ד בקופנהגן, הרב יצחק לוונטל על מפלגת העם הדני, כי היא ידועה כמפלגה התומכת בישראל ובקהילה היהודית, ו"הם מקבלים הרבה קולות מהקהילה היהודית במדינה... יש רבים בקהילה היהודית שחשים שהמפלגה הזאת תעמוד מול הגל הגואה של האסלאם, שמהווה איום רציני".
ראו גם

מפלגת העצמאות הבריטית
לקריאה נוספת

Björn Fryklund, Nordic populism – changes over time and space. A comparative and retrospective analysis of populist parties in the Nordic countries from 1965 – 2012 (אורכב 13.05.2019 בארכיון Wayback Machine).
הערות שוליים

↑  מצע המפלגה (באנגלית), באתר שלה
↑  "Taiwan Mark of honour to Mrs. Kjærsgaard",‏ 19 במאי 2008, באתר הנציגות של טאיוואן בדנמרק
↑  יגאל רום, דנמרק: מפלגת הימין הקיצונית שותה רק יין ישראלי, באתר ynet, 14 ביוני 2002
↑  יוסי מלמן, גילון השתתף בכנס של מפלגת ימין קיצוני בדנמרק, באתר הארץ, 22 באוקטובר 2002
↑  Danish MP: «Palestinians» who attack Denmark and Israel should go back home, ציטוטים מנאום של קיירסגארד בוועידת המפלגה ב-22 בספטמבר 2009
↑  "יהודים רגועים: "הימין באירופה עוד לא מסוכן", באתר ynet, 26 במאי 2014
משפט ההדחה של נשיא ארצות הברית ביל קלינטון

הליך ההדחה של נשיא ארצות הברית ביל קלינטון, 1999
הליך ההדחה של נשיא ארצות הברית ביל קלינטון היה הליך פוליטי-משפטי שבמסגרתו ניסו ללא הצלחה מתנגדיו הפוליטיים של נשיא ארצות הברית, ביל קלינטון, להדיחו ממשרתו.
הליך ההדחה החל ב-8 באוקטובר 1998 כאשר בית הנבחרים של ארצות הברית הצביע על התחלת הליכי ההדחה נגד ביל קלינטון, הנשיא ה-42 של ארצות הברית, בגין "פשעים גבוהים ועוונות" (אנ'). האישומים הספציפיים נגד קלינטון היו מתן עדות שקר, ושיבוש מהלכי משפט. האישומים עלו בעקבות תביעה בגין הטרדה מינית שהגישה עובדת המדינה פולה ג'ונס (אנ') נגד קלינטון, ועל בסיס עדותו של קלינטון אשר הכחיש כי ניהל מערכת יחסים מינית עם המתמחה בבית הלבן מוניקה לווינסקי. הזרז להדחתו של קלינטון היה דוח סטאר (אנ') שהוכן על ידי היועץ העצמאי קנת' סטאר לוועדת השיפוט של בית הנבחרים.
ב־19 בדצמבר 1998 הפך קלינטון לנשיא האמריקני השני בתולדות ארצות הברית שנגדו החל הליך הדחה (הראשון היה אנדרו ג'ונסון, אשר עבר הליך הדחה בשנת 1868). משפט ההדחה של קלינטון בסנאט החל בינואר 1999. ב־12 בפברואר 1999 זוכה קלינטון על ידי הסנאט משני סעיפי האשמה, מכיוון שבקרב הסנטורים שלקחו חלק בהצבעה על הדחתו של קלינטון לא היה הרוב הנחוץ להדחה של שני שלישי מכלל הסנאטורים הנוכחים. בעקבות כך נשאר קלינטון בתפקיד למשך שארית כהונתו השנייה.
ראו גם

משפט ההדחה של אנדרו ג'ונסון
הליך ההדחה של דונלד טראמפ (2019–2020)
הליך ההדחה של דונלד טראמפ (2021)
מיאו (קבוצה אתנית)

| --- | --- |

כיסוי ראש של מיאו ארוכי-הקרן - אחד הענפים הקטנים של מיאו המתגוררים ב-12 הכפרים סמוכים בנפת גְ'ה-גִ'ין במחוז גוויג'ואו
 אוכלוסייה
 11–12 מיליון
 ריכוזי אוכלוסייה עיקריים
 הרפובליקה העממית של סין הרפובליקה העממית של סין: 9,426,007 (2010) וייטנאם וייטנאם: 1,068,189 (2009) לאוס לאוס: 595,028 (2015) ארצות הברית ארצות הברית: 247,595 (2010) תאילנד תאילנד: 151,080 (2002) צרפת צרפת: 13,000 אוסטרליה אוסטרליה: 2,190 (2010)
 שפות
 שפות המונגיות, מנדרינית, קנטונזית תקנית, וייטנאמית, שפות תאי-קדאיות (לאית, תאית) וצרפתית
 דת
 הרוב: דת המיאו העממית, המיעוט: דאואיזם, אתאיזם, חוסר דת, נצרות ובודהיזם
מוזיקאים בני המיאו מהכפר האתני לָאנְגְדֶה בגוויג'ואו
נערות בנות המיאו מהכפר האתני לָאנְגְדֶה מחכות לתורן להופיע
אישה בת עם המיאו בנפת יָאנְגְשְׁווֹ
ההגירה של בני המונג על פי האגדה
טרסות האורז בלונְגְגִ'י, גואנגשי
ציור סיני המתאר את המערכה כנגד המיאו בחונאן ב-1795
פרט מתוך אטלס ב-1891 שבו קיימת מובלעת "מיאו-צה" בין גווייאנג לגווילין
אישה בת עם המיאו ביום שוק בכפר לָאומֶנְג ביונאן
ילד בן המיאו מגוויג'ואו
סירה מסורתית של המיאו שבהם השתמשו לשיט במורד אשדות בזמן שיטפונות
מערכת השקיה מסורתית של המיאו עשויה כולה מלוחות עץ (יונאן)
ריקוד של בני המיאו
תוף מסורתי המשמש במחולות של בני המיאו
כלים מוזיקליים של בני המיאו
מְיַאוֹ (במנדרינית תקנית: 苗族; בפין-יין: Miáozú) או גם המונג היא קבוצה אתנית שבניה מתגוררים בדרום-מזרח אסיה, בסין, בווייטנאם ובתאילנד. בני הקבוצה מונים כ-12 מיליון, והם הקבוצה האתנית השישית בגודלה מבין 55 הקבוצות האתניות המוכרות על ידי ממשלת סין. מיאו הוא מונח סיני שאינו משקף את ההגדרה העצמית של קבוצות עממים, הכוללות את המונג, המו (Hmu), שונג (Xong), וא-המאו (A-Hmao). הממשלה הסינית קיבצה את הקבוצות האתניות האלה, ועמים אחרים שאינם מיאו, לקבוצה אחת, שחבריה לא בהכרח חולקים שפה או תרבות, אם כי הרוב דוברי משפחת שפות המונג-מיין (אנ') שכוללת את השפות המונג, המוב, שונג וא-המאו, והרוב אכן חולקים קווי דמיון תרבותיים. קבוצות מיאו רבות אינן יכולות לתקשר זו עם זו בשפת האם שלהן, ויש להן היסטוריות ותרבויות שונות. קבוצות רבות שמוגדרות כמיאו על ידי הרפובליקה העממית של סין, אינן מסכימות אפילו שהן שייכות לאותה קבוצה אתנית, אם כי חלק מקבוצות מיאו, כמו המונג, מסכימות עם הקבצתן לקבוצה אתנית אחת – המיאו.
הם חיים בעיקר באזורים ההרריים של דרום סין, במחוזות סין העממית יונאן, סצ'ואן, גוויג'ואו, חוביי, חונאן, גואנגדונג, האינאן וגואנגשי. כמה קבוצות משנה של המיאו, והבולטות בהן ההמונג, היגרו מסין לדרום-מזרח אסיה (מיאנמר (בורמה), צפון וייטנאם, לאוס ותאילנד). בעקבות ההשתלטות הקומוניסטית על לאוס בשנת 1975, התיישבה מחדש קבוצה גדולה של פליטי המונג במספר מדינות מערביות, בעיקר בארצות הברית, צרפת, ואוסטרליה.